Cityportal.hr Srijeda, 04.12.2019.

**Stolnotenisači(ce) VG Stanfara zabilježili pobjedu i tri poraza**

Seniori **Marko Habijanec**, **Martin Petrović** i **Karlo Javor** zabilježili su u 6. kolu odnosno 8. utakmici **drugi poraz**, izgubili su u derbi susretu od Samobora 2:4 i tako mu prepustili drugo mjesto na ljestvici. Protiv Zaboka su Stanfarovci bili uspješni 4:2 i sada s 14 bodova iz 8 utakmica zauzimaju 3. mjesto (8 6 2 28:17 14) u konkurenciji 11 klubova. U subotu (07. prosinca, 11 sati) igraju protiv STK Bajer Fužine, u Gradskoj sportskoj dvorani.

Djevojke **Magdalena Bradić**, **Sara Hunjak** i **Ana Hergešić** izgubile su oba susreta protiv Jaske odnosno Svete Nedelje maksimalnim rezultatom 4:0, nisu uspjele dobiti ni jedan set. Ostale su na 8. mjestu sa 6 bodova (6 1 5 8:21 6) u konkurenciji 9 klubova. Slijedeću utakmicu imaju 18. siječnja 2020. godine.

**Prvi otvoreni stolnoteniski Gorica kup**

STK Velika Gorica Stanfar organizira **1. otvoreni stolnoteniski Gorica kup** u subotu, 07 prosinca u Gradskoj sportskoj dvorani s početkom u 14 sati. ''Pravo nastupa imaju svi neregistrirani igrači i igračice, **profesionalcima zabranjeno**, znači isključivo rekreativci (može od 15 lige sokaza), koji se prijave na vrijeme i plate kotizaciju. Igrači prijavom potvrđuju da su dobrog zdravstvenog stanja i da nastupaju na vlastitu odgovornost. Natjecanje će biti odigrano u dvije faze: po skupinama iz kojih dva prvoplasirana prolaze dalje i nastavlja se igrati po kup sustavu (na ispadanje).''

Kotizacija je 30,00 kuna (uplaćuje se na dan natjecanja kod organizatora), prijave su do 05.prosinca do 21 sat, na e-mail: habijanecmarko@gmail.com ili na broj mobitela 091 550 6938.

David Jolić

**Prva hrvatska stolnoteniska liga (m) – Zapad, 06. kolo**

**STK Samobor – STK VG Stanfar 4:2**

Znika – Habijanec 1:3, Kantoci – Petrović 3:0, Jalžabetić – Javor 3:0, Jalžabetić/Znika – Habijanec/Petrović 1:3, Znika – Petrović 3:0, Jalžabetić – Habijanec 3:1.

**STK Zabok – STK Velika Gorica Stanfar 2:4**

Posavec – Habijanec 2:3, Martinec – Javor 1:3, Iveković – Petrović 3:1, Martinec/Posavec – Habijanec/Petrović 0:3, Posavec – Javor 3:1, Iveković – Habijanec 0:3. **BODOVA**

**Prva hrvatska stolnoteniska liga (ž) – Zapad, 06. kolo**

STK Jaska (Jastrebarsko) - STK Velika Gorica Stanfar 4:0

STK Sveta Nedelja - STK Velika Gorica Stanfar 4:0